
[bookmark: TextBodyBegin]Europski parlament,
–	uzimajući u obzir Ugovor o funkcioniranju Europske unije, a posebno njegove članke 4., 16., 26., 81., 114. i 118.,
–	uzimajući u obzir Bernsku konvenciju za zaštitu književnih i umjetničkih djela iz 1886.,
–	uzimajući u obzir Nicanski sporazum o međunarodnoj klasifikaciji roba i usluga u svrhu registriranja žigova, kako je izmijenjen 28. rujna 1979. i ažuriran u dvanaestom izdanju (12. – 2023.),
–	uzimajući u obzir Ugovor o autorskom pravu Svjetske organizacije za intelektualno vlasništvo (WIPO) iz 1996. i Ugovor o izvedbama i fonogramima WIPO-a iz 1996.,
–	uzimajući u obzir Direktivu 96/9/EZ Europskog parlamenta i Vijeća od 11. ožujka 1996. o pravnoj zaštiti baza podataka[footnoteRef:1], [1:  	SL L 77, 27.3.1996., str. 20.] 

–	uzimajući u obzir Direktivu 2005/29/EZ Europskog parlamenta i Vijeća od 11. svibnja 2005. o nepoštenoj poslovnoj praksi poslovnog subjekta u odnosu prema potrošaču na unutarnjem tržištu i o izmjeni Direktive Vijeća 84/450/EEZ, direktiva 97/7/EZ, 98/27/EZ i 2002/65/EZ Europskog parlamenta i Vijeća, kao i Uredbe (EZ) br. 2006/2004 Europskog parlamenta i Vijeća („Direktiva o nepoštenoj poslovnoj praksi”)[footnoteRef:2], [2:  	SL L 149, 11.6.2005., str. 22.] 

–	uzimajući u obzir Uredbu (EZ) br. 864/2007 Europskog parlamenta i Vijeća od 11. srpnja 2007. o pravu koje se primjenjuje na izvanugovorne obveze („Rim II”)[footnoteRef:3], [3:  	SL L 199, 31.7.2007., str. 40.] 

–	uzimajući u obzir Uredbu (EZ) br. 593/2008 Europskog parlamenta i Vijeća od 17. lipnja 2008. o pravu koje se primjenjuje na ugovorne obveze („Rim I”)[footnoteRef:4], [4:  	SL L 177, 4.7.2008., str. 6.] 

–	uzimajući u obzir Direktivu 2009/24/EZ Europskog parlamenta i Vijeća od 23. travnja 2009. o pravnoj zaštiti računalnih programa[footnoteRef:5], [5:  	SL L 111, 5.5.2009., str. 16.] 

–	uzimajući u obzir Uredbu (EU) br. 1215/2012 Europskog parlamenta i Vijeća od 12. prosinca 2012. o nadležnosti, priznavanju i izvršenju sudskih odluka u građanskim i trgovačkim stvarima (preinačena)[footnoteRef:6] („Uredba Bruxelles I”), [6:  	SL L 351, 20.12.2012., str. 1.] 

–	uzimajući u obzir Uredbu (EU) br. 910/2014 Europskog parlamenta i Vijeća od 23. srpnja 2014. o elektroničkoj identifikaciji i uslugama povjerenja za elektroničke transakcije na unutarnjem tržištu i stavljanju izvan snage Direktive 1999/93/EZ[footnoteRef:7], [7:  	SL L 257, 28.8.2014., str. 73.] 

–	uzimajući u obzir Direktivu (EU) 2016/943 Europskog parlamenta i Vijeća od 8. lipnja 2016. o zaštiti neotkrivenih znanja i iskustva te poslovnih informacija (poslovne tajne) od nezakonitog pribavljanja, korištenja i otkrivanja[footnoteRef:8], [8:  	SL L 157, 15.6.2016., str. 1.] 

–	uzimajući u obzir Uredbu (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ[footnoteRef:9], [9:  	SL L 119, 4.5.2016., str. 1.] 

–	uzimajući u obzir Direktivu (EU) 2016/680 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka od strane nadležnih tijela u svrhe sprečavanja, istrage, otkrivanja ili progona kaznenih djela ili izvršavanja kaznenih sankcija i o slobodnom kretanju takvih podataka[footnoteRef:10], [10:  	SL L 119, 4.5.2016., str. 89.] 

–	uzimajući u obzir Direktivu (EU) 2016/2102 Europskog parlamenta i Vijeća od 26. listopada 2016. o pristupačnosti internetskih stranica i mobilnih aplikacija tijela javnog sektora[footnoteRef:11], [11:  	SL L 327, 2.12.2016., str. 1.] 

–	uzimajući u obzir Uredbu (EU) 2017/1001 Europskog parlamenta i Vijeća od 14. lipnja 2017. o žigu Europske unije[footnoteRef:12], [12:  	SL L 154, 16.6.2017., str. 1.] 

–	uzimajući u obzir Uredbu (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ[footnoteRef:13], [13:  	SL L 295, 21.11.2018., str. 39.] 

–	uzimajući u obzir Uredbu (EU) 2018/1807 Europskog parlamenta i Vijeća od 14. studenoga 2018. o okviru za slobodan protok neosobnih podataka u Europskoj uniji[footnoteRef:14], [14:  	SL L 303, 28.11.2018., str. 59.] 

–	uzimajući u obzir Direktivu (EU) 2019/790 Europskog parlamenta i Vijeća od 17. travnja 2019. o autorskom pravu i srodnim pravima na jedinstvenom digitalnom tržištu i izmjeni direktiva 96/9/EZ i 2001/29/EZ[footnoteRef:15] („Direktiva o autorskom pravu”), [15:  	SL L 130, 17.5.2019., str. 92.] 

–	uzimajući u obzir Direktivu (EU) 2019/882 Europskog parlamenta i Vijeća od 17. travnja 2019. o zahtjevima za pristupačnost proizvoda i usluga[footnoteRef:16], [16:  	SL L 151, 7.6.2019., str. 70.] 

–	uzimajući u obzir Direktivu (EU) 2019/1024 Europskog parlamenta i Vijeća od 20. lipnja 2019. o otvorenim podatcima i ponovnoj uporabi informacija javnog sektora[footnoteRef:17], [17:  	SL L 172, 26.6.2019., str. 56.] 

–	uzimajući u obzir Uredbu (EU) 2019/1150 Europskog parlamenta i Vijeća od 20. lipnja 2019. o promicanju pravednosti i transparentnosti za poslovne korisnike usluga internetskog posredovanja[footnoteRef:18], [18:  	SL L 186, 11.7.2019., str. 57.] 

–	uzimajući u obzir Prijedlog uredbe Europskog parlamenta i Vijeća o utvrđivanju usklađenih pravila o umjetnoj inteligenciji (Akt o umjetnoj inteligenciji) i izmjeni određenih zakonodavnih akata Unije (COM(2021)0206),
–	uzimajući u obzir Prijedlog uredbe Europskog parlamenta i Vijeća o izmjeni Uredbe (EU) br. 910/2014 u pogledu uspostavljanja europskog okvira za digitalni identitet (COM(2021)0281),
–	uzimajući u obzir Prijedlog uredbe Europskog parlamenta i Vijeća o usklađenim pravilima za pravedan pristup podacima i njihovu uporabu (Akt o podacima) (COM(2022)0068),
–	uzimajući u obzir Prijedlog direktive Europskog parlamenta i Vijeća o odgovornosti za neispravne proizvode (COM(2022)0495),
–	uzimajući u obzir Prijedlog direktive Europskog parlamenta i Vijeća o prilagodbi pravila o izvanugovornoj građanskopravnoj odgovornosti s obzirom na umjetnu inteligenciju (Direktiva o odgovornosti za umjetnu inteligenciju) (COM(2022)0496),
–	uzimajući u obzir Uredbu (EU) 2022/868 Europskog parlamenta i Vijeća od 30. svibnja 2022. o europskom upravljanju podacima i izmjeni Uredbe (EU) 2018/1724 (Akt o upravljanju podacima)[footnoteRef:19], [19:  	SL L 152, 3.6.2022., str. 1.] 

–	uzimajući u obzir Uredbu (EU) 2022/1925 Europskog parlamenta i Vijeća od 14. rujna 2022. o pravednim tržištima s mogućnošću neograničenog tržišnog natjecanja u digitalnom sektoru i izmjeni direktiva (EU) 2019/1937 i (EU) 2020/1828 (Akt o digitalnim tržištima)[footnoteRef:20], [20:  	SL L 265, 12.10.2022., str. 1.] 

–	uzimajući u obzir Uredbu (EU) 2022/2065 Europskog parlamenta i Vijeća od 19. listopada 2022. o jedinstvenom tržištu digitalnih usluga i izmjeni Direktive 2000/31/EZ (Akt o digitalnim uslugama)[footnoteRef:21], [21:  	SL L 277, 27.10.2022., str. 1.] 

–	uzimajući u obzir Uredbu (EU) 2023/988 Europskog parlamenta i Vijeća od 10. svibnja 2023. o općoj sigurnosti proizvoda, izmjeni Uredbe (EU) br. 1025/2012 Europskog parlamenta i Vijeća i Direktive (EU) 2020/1828 Europskog parlamenta i Vijeća te o stavljanju izvan snage Direktive 2001/95/EZ Europskog parlamenta i Vijeća i Direktive Vijeća 87/357/EEZ[footnoteRef:22], [22:  	SL L 135, 23.5.2023., str. 1.] 

–	uzimajući u obzir Uredbu (EU) 2023/1114 Europskog parlamenta i Vijeća od 31. svibnja 2023. o tržištima kriptoimovine i izmjeni uredaba (EU) br. 1093/2010 i (EU) br. 1095/2010 te direktiva 2013/36/EU i (EU) 2019/1937[footnoteRef:23], [23:  	SL L 150, 9.6.2023., str. 40.] 

–	uzimajući u obzir svoju Rezoluciju od 20. listopada 2020. o pravima intelektualnog vlasništva za razvoj tehnologija umjetne inteligencije (A9-0176/2020)[footnoteRef:24], [24:  	SL C 404, 6.10.2021., str. 129.] 

–	uzimajući u obzir komunikaciju Komisije Europskom parlamentu, Vijeću, Europskom gospodarskom i socijalnom odboru i Odboru regija naslovljenu „Iskorištavanje inovacijskog potencijala EU-a – Akcijski plan za intelektualno vlasništvo za oporavak i otpornost EU-a” (COM(2020)0760),
–	uzimajući u obzir svoju Rezoluciju od 11. studenoga 2021. o akcijskom planu za intelektualno vlasništvo za oporavak i otpornost EU-a[footnoteRef:25], [25:  	SL C 205, 20.5.2022., str. 26.] 

–	uzimajući u obzir komunikaciju Komisije od 11. srpnja 2023. naslovljenu „Inicijativa EU-a o tehnologiji Web 4.0 i virtualnim svjetovima: prednost u pripremi za sljedeću tehnološku tranziciju”,
–	uzimajući u obzir komunikaciju Komisije od 11. svibnja 2022. naslovljenu „Digitalno desetljeće za djecu i mlade: nova Europska strategija za bolji internet za djecu (BIK+)” (COM (2022)0212),
–	uzimajući u obzir članak 54. Poslovnika,
–	uzimajući u obzir izvješće Odbora za pravna pitanja (A9‑0442/2023),
A.	budući da virtualni svjetovi još nisu u širokoj upotrebi, iako je njihova primjena u brojnim slučajevima upotrebe u različitim sektorima podigla opću svijest i privukla pozornost javnih tijela;
B.	budući da je ključno da nastavimo promicati i razvijati nove tehnologije prepoznavajući pritom njihov potencijal za preobrazbu u područjima kao što su obrazovanje, kultura, zdravstvena skrb, videoigre i mnoga druga, ali se i pozabaviti s rizicima koje te nove tehnologije mogu predstavljati;
C.	budući da stručnjaci tvrde da bi još uvijek moglo biti potrebno 10 do 15 godina da virtualni svjetovi ostvare svoj puni potencijal te njihov razvoj u narednim godinama može znatno utjecati na digitalno okruženje, što će donijeti i prilike i rizike kojima je potrebno posvetiti pozornost;
D.	budući da je digitalna suverenost sredstvo promicanja ideje vodeće uloge Europe i njezine strateške autonomije te je ključna za sposobnost EU-a da oblikuje i provodi zakonodavstvo u digitalnom okruženju kojim bi se osigurale etičnost i održivost virtualnih svjetova te njihova usmjerenost na čovjeka i zaštita temeljnih prava i vrijednosti EU-a;
Definicije
1.	napominje da pojmovi „metaverzum” i „virtualni svijet” trenutačno nemaju konsolidirane definicije;
2.	u tom pogledu pozdravlja prijedlog definicije iz komunikacije Komisije koja je usmjerena na glavne značajke virtualnih svjetova, kako slijedi: „Virtualni svjetovi trajna su, imerzivna okruženja koja se temelje na tehnologijama kao što su 3D i produžena stvarnost (XR), što omogućuje stapanje fizičkog i digitalnog svijeta u stvarnom vremenu. Ta se tehnologija može koristiti u različite svrhe, kao što su projektiranje, izrada simulacija, suradnja, učenje, druženje, izvršavanje transakcija ili ponuda zabavnih sadržaja.”; ističe da mnoge tehnologije koje se nazivaju „virtualnim svjetovima” postoje već godinama; naglašava da bi se buduća europska strategija trebala temeljiti na istraživanjima, znanstvenim dokazima i društvenoj važnosti;
3.	naglašava ključnu važnost promicanja normizacije i interoperabilnosti za potpuni razvoj ekosustava međusobno povezanih virtualnih svjetova;
Odgovarajući etički i pravni okvir
4.	naglašava da bi virtualni svjetovi dostupni u EU-u trebali poštovati etičke vrijednosti, načela i temeljna prava sadržana u Povelji Europske unije o temeljnim pravima[footnoteRef:26] i postojećem zakonodavstvu EU-a, osobito u pogledu privatnosti podataka, standarda sigurnosti i zaštite, dijeljenja podataka, moderiranja sadržaja, borbe protiv uznemiravanja i govora mržnje, kibersigurnosti, radničkih prava, zaštite potrošača i djece, zahtjeva za pristupačnost, poštovanja prava intelektualnog vlasništva, zaštite znanja i iskustva i poslovne tajne, sprečavanja zlouporaba i prijevara te u pogledu kompetitivnih i pravednih tržišta; [26:  	SL C 303, 14.12.2007., str. 1.] 

5.	podsjeća da bi virtualne svjetove trebalo razvijati i uvoditi u skladu s općim načelom da bi ono što je nezakonito izvan interneta trebalo biti nezakonito na internetu, osiguravajući da se u potpunosti poštuju prava pojedinaca kao korisnika, potrošača, radnika, ulagača, nositelja prava i stvaratelja , uz poseban naglasak na pravima djece;
6.	ističe da se osobito sljedeći zakonodavni akti već primjenjuju na različite aspekte virtualnih svjetova: Akt o digitalnim uslugama, Akt o digitalnim tržištima, Akt o upravljanju podacima, Akt o podacima, predloženi Akt o umjetnoj inteligenciji, Opća uredba o zaštiti podataka[footnoteRef:27] (GDPR), Uredba o općoj sigurnosti proizvoda, Direktiva o nepoštenoj poslovnoj praksi, Uredba o tržištima kriptoimovine, Europski digitalni identitet, Direktiva o autorskim pravima na jedinstvenom digitalnom tržištu, Uredba o žigu Europske unije, Direktiva o zaštiti poslovnih tajni, Europski akt o pristupačnosti, i Direktiva o pristupačnosti interneta; [27:  	Uredba (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (SL L 119, 4.5.2016., str. 1.).] 

7.	ističe važnost redovitog praćenja usklađenosti i osiguravanja učinkovite provedbe primjenjivih pravnih instrumenata na snazi; poziva Komisiju da u suradnji s različitim dionicima, među ostalim predstavnicima civilnog društva i organizacija za zaštitu potrošača te akademskom zajednicom, izradi smjernice i najbolje prakse kojima će se pojasniti pravne obveze i odgovornosti svih dionika u virtualnim svjetovima, primjerice operatera platformi, pružatelja usluga, razvojnih programera i korisnika, na temelju relevantnog prava EU-a;
8.	ističe da je od presudne važnosti da Komisija provodi redovite provjere prikladnosti primjenjivih pravnih instrumenata na snazi, posebno s obzirom na moguće preispitivanje Direktive o nepoštenoj poslovnoj praksi, Direktive o pravima potrošača[footnoteRef:28] i Direktive o nepoštenim uvjetima u potrošačkim ugovorima[footnoteRef:29] te naglašava da bi se u svakom budućem zakonodavstvu o virtualnim svjetovima trebala izbjegavati preklapanja ili nedosljednosti te po potrebi popuniti praznine; [28:  	Direktiva 2011/83/EU Europskog parlamenta i Vijeća od 25. listopada 2011. o pravima potrošača, izmjeni Direktive Vijeća 93/13/EEZ i Direktive 1999/44/EZ Europskog parlamenta i Vijeća te o stavljanju izvan snage Direktive Vijeća 85/577/EEZ i Direktive 97/7/EZ Europskog parlamenta i Vijeća (SL L 304, 22.11.2011., str. 64.).]  [29:  	Direktiva Vijeća 93/13/EEZ od 5. travnja 1993. o nepoštenim uvjetima u potrošačkim ugovorima (SL L 95, 21.4.1993., str. 29.).] 

9.	napominje da su neke regulatorne poteškoće ipak već vidljive u području međunarodnog privatnog prava, građanskog prava i prava intelektualnog vlasništva, kako je navedeno u odjeljcima u nastavku;
10.	ističe da su nedavna istraživanja pokazala da se podaci senzora virtualne stvarnosti mogu jedinstveno identificirati jednako kao skenirani otisci prstiju i da se mogu upotrijebiti za dobivanje detaljnog uvida u osobnost korisnika te za izvođenje zaključaka o različitim obilježjima kao što su dob, spol, dohodak, etnička pripadnost, invaliditet, raspoloženja i osjećaji; smatra da to izaziva znatne etične i pravne dvojbe, osobito u vezi s ciljanim bihevioralnim oglašavanjem, koje ne bi trebalo zanemariti; naglašava da u okviru rješavanja tih etičkih pitanja povezanih s prikupljanjem velikih količina osobnih podataka, među ostalim osjetljivih korisničkih podataka, primjerice biometrijskih i bihevioralnih podataka, emocionalnih reakcija i taktilnih informacija, treba zajamčiti da su korisnici svjesni da se podaci prikupljaju i da se privola za prikupljanje takvih podataka mora ishoditi ne samo u trenutku ulaska u virtualni svijet, već za svaki slučaj upotrebe u skladu s načelima utvrđenima u Općoj uredbi o zaštiti podataka, primjerice onima o integriranoj privatnosti i ograničavanju svrhe;
11.	naglašava da bi u virtualnim svjetovima trebalo biti omogućeno anonimno korištenje usluge i plaćanje kad god se identifikacija korisnika ne zahtijeva pravom Unije ili nacionalnim pravom radi utvrđivanja odgovornosti, te kad je to tehnički izvedivo i razumno jer se time štiti privatnost i djelotvorno sprečavaju neovlašteno otkrivanje podataka, krađe identiteta i drugi oblici zloporabe osobnih podataka prikupljenih na internetu;
12.	u tom pogledu napominje da su mjere koje je Komisija iznijela u svojoj komunikaciji, a usmjerene su na podizanje razine osviještenosti, poboljšanje digitalnih vještina i pismenosti te povećanje pristupa korisnika ključnim tehnologijama, i to olakšavanjem pristupa infrastrukturi za brzi internet i odgovarajućoj opremi, ključne za izbjegavanje digitalnog jaza i da bi ih trebalo provesti što je brže moguće kako bi se promicalo uključivo i konkurentno digitalno društvo te osiguralo da nitko nije zapostavljen u tom brzom tehnološkom razvoju;
Međunarodno privatno pravo
13.	naglašava da bi se određena tradicionalna teritorijalna načela mjerodavnog prava i nadležnosti mogla pokazati neprikladnima za virtualne svjetove, čija je neteritorijalnost omogućena primjenom decentraliziranih tehnologija kao što je lanac blokova, te da mogu dovesti do problema u pogledu osiguravanja primjenjivosti prava EU-a te zaštite prava potrošača i poduzeća;
14.	posebno napominje da, s obzirom na to da svatko u svijetu može pristupiti virtualnim svjetovima, „mozaični kriterij” koji je utvrdio Sud Europske unije, prema kojem oštećena strana može tražiti naknadu štete pred sudovima zemalja u kojima je nastao barem dio štete, možda neće biti održiv; podsjeća, međutim, da je Sud utvrdio dodatni kriterij prema kojem oštećene strane mogu tražiti naknadu štete pred sudovima zemlje u kojoj imaju glavni interes te potvrđuje da bi se mogla razmotriti kodifikacija tog kriterija u Uredbi Bruxelles I;
15.	primjećuje da se definicija „potrošača” u Uredbi Bruxelles I trenutačno temelji na izravnom ugovornom odnosu koji ne postoji, primjerice, između izdavatelja nezamjenjivog tokena (engl. non fungible tokens ili NFT) i kupca kada se NFT stavi na sekundarno tržište; napominje da bi stoga, u slučaju spora s izdavateljem, krajnji kupac bio lišen nadležnosti koja se potrošačima osigurava Uredbom Bruxelles I;
16.	poziva Komisiju da uzme u obzir te i druge potencijalno problematične situacije te da procijeni prikladnost postojećih odredbi međunarodnog privatnog prava koje su primjenjive u EU-u te da po potrebi predloži odgovarajuće izmjene kako bi se zajamčilo da građani i poduzeća ne moraju sustavno pokretati sporove na stranim sudovima ili u skladu sa stranim zakonima radi ostvarenja svojih prava i na taj način zajamčilo njihova prava na temelju zakonodavnog okvira EU-a, te da pritom uzme u obzir rizik od biranja najpovoljnije jurisdikcije, osobito od strane poduzeća izvan EU-a;
Građansko pravo
17.	napominje da se očekuje da će se broj i gospodarska važnost komercijalnih transakcija u virtualnim svjetovima povećati tijekom sljedećeg desetljeća; u tom kontekstu naglašava da je potrebno osigurati da se pružatelji virtualne robe i usluga mogu identificirati i pozvati na odgovornost za svaku štetu prouzročenu njihovim proizvodima;
18.	ističe zabrinutost zbog tehnika oglašavanja koje se koriste pri prodaji takozvanih virtualnih nekretnina kao što je zgrada ili zemljište u virtualnom svijetu predstavljeno u obliku NFT-a jer bi korisnici mogli vjerovati da zapravo stječu prava vlasništva, dok zapravo dobivaju samo licenciju za upotrebu virtualnog „zemljišta”; naglašava da je važno osigurati transparentnost, jasnoću, pravednost i razumljivost primjenjivih uvjeta poslovanja, posebno zato što je dokazano da ih korisnici često ne čitaju jer je tekst primjenjivih općih uvjeta težak i tehničke prirode;
19.	podsjeća da bi se pravila o odgovornosti trebala u potpunosti primjenjivati na virtualne svjetove i naglašava važnost uspostave učinkovitih mjera za sprečavanje i rješavanje svih oblika štetnog ponašanja i provedbu propisa u skladu s temeljnim pravima u virtualnim svjetovima, među ostalim, prema potrebi i ne dovodeći u pitanje pravo na traženje sudske zaštite, uspostavljanje mehanizama izvješćivanja i rješavanja sporova;
20.	zabrinut je zbog toga što bi upotreba avatara i decentraliziranih sustava, kao što su oni koji se temelje na tehnologiji lanca blokova, mogla iznimno otežati pozivanje na odgovornost počinitelja štetnih radnji; smatra da je provedba učinkovitih sustava upravljanja identitetom ključna kako bi se omogućila njihova pravilna i pravovremena identifikacija i suzbili lažni identiteti, uzimajući u obzir i posebnosti povezane s upravljanjem decentraliziranim autonomnim organizacijama i kolektivnom odgovornošću; u tom pogledu pozdravlja namjeru Komisije da prouči dodanu vrijednost mogućeg pravnog okvira za decentralizirane autonomne organizacije;
21.	podsjeća da avatari nemaju pravnu osobnost pa je sva pitanja u pogledu njihove pravne i poslovne sposobnosti, prava, obveza i odgovornosti potrebno riješiti u odnosu na fizičke ili pravne osobe koje ih koriste; smatra da bi, s obzirom na to da se virtualni svjetovi razvijaju i postaju sve složeniji, trebalo razmotriti prikladnost dodjele posebnog pravnog statusa avatarima; smatra da bi avatar ili osobu koju avatar predstavlja trebalo moći identificirati te da bi trebalo biti primjenjivo načelo poznavanja klijenta;
Pravo intelektualnog vlasništva
22.	ističe da se zakonodavstvo EU-a o zaštiti prava intelektualnog i industrijskog vlasništva, uključujući autorska prava, žigove, patente, dizajne i poslovne tajne, u potpunosti primjenjuje na virtualne svjetove; međutim, naglašava da razvoj virtualnih svjetova predstavlja nove izazove u pogledu provedbe prava intelektualnog vlasništva, identifikacije prekršitelja te pitanja u vezi s kolizijskim pravilima o mjerodavnom pravu i nadležnosti;
23.	podsjeća da su upravitelji platformi, pružatelji usluga i korisnici u virtualnim svjetovima obvezni poštovati isključiva prava nositelja prava i njihovo pravo na pravičnu naknadu; ističe da je za upotrebu sadržaja zaštićenog pravima intelektualnog vlasništva, među ostalim u digitalnom obliku u elektroničkom mediju kao što je NFT, potrebno odobrenje licenciranjem ili ustupanjem, osim ako je obuhvaćen bilo kojom iznimkom ili ograničenjem zaštite prava intelektualnog vlasništva (primjerice u svrhu privatnog reproduciranja, obrazovanja, istraživanja, citiranja, recenzije, kao parodija ili pastiš); u tom pogledu ponavlja da je važno da pružatelji osiguraju transparentnost u pogledu opsega licencija, uključujući teritorijalne licencije, kako bi se osiguralo da korisnici mogu odrediti koje su upotrebe sadržaja zaštićenog pravima intelektualnog vlasništva u virtualnim svjetovima obuhvaćene licencijama koje posjeduju te da stvaratelji i nositelji prava mogu primati točna i odgovarajuća izvješća o stvarnoj upotrebi zaštićenih djela;
24.	pozdravlja ažuriranje u dvanaestom izdanju „Nicanske klasifikacije”, kojim se omogućuje registracija žigova u razredima koji obuhvaćaju njihovu uporabu u virtualnim svjetovima; poziva na pomno praćenje konkretne primjene te klasifikacije; međutim, zabrinut je zbog upotrebe NFT-ova koji upućuju na žigove bez odobrenja njihovih vlasnika te poziva na provedbu učinkovitih mjera za rješavanje tih i drugih slučajeva kršenja; u tom pogledu pozdravlja prijedlog Komisije za razvoj paketa instrumenata za borbu protiv krivotvorenja;
25.	prima na znanje primjenjivost pravila o odgovornosti kako su utvrđena u Aktu o digitalnim uslugama i posebnog sustava utvrđenog u članku 17. Direktive o autorskim pravima kako bi se obuhvatilo učitavanje sadržaja koji su izradili korisnici; međutim, smatra da je potrebno dodatno pojasniti kako bi se postojeća pravila trebala primjenjivati na usluge dijeljenja sadržaja putem interneta kojima se sadržaj stavlja na raspolaganje u virtualnim svjetovima i kako bi ih trebalo provoditi;
26.	naglašava da NFT-ovi ne dodjeljuju nikakva prava intelektualnog vlasništva na digitalnoj imovini i ukazuju na potrebu za dodatnom jasnoćom i transparentnošću kako bi se izbjegle prijevare i često brkanje prava na sam token i prava na osnovni zaštićeni sadržaj;
27.	primjećuje da NFT-ovi i druge ponude na temelju lanca blokova omogućuju stalnu preprodaju imovine koja se temelji na djelima zaštićenim autorskim pravima u obliku internetskih transakcija i smatra da je potrebno osigurati da autori za svaku preprodaju takve imovine prime odgovarajuću i razmjernu naknadu; 
28.	podsjeća da prema postojećim pravilima djela koje su autonomno stvorili sustavi umjetne inteligencije možda ne ispunjavaju uvjete za zaštitu autorskih prava jer je načelo izvornosti povezano s fizičkim osobama te se u okviru koncepta intelektualne tvorevine pretpostavlja da je autor osoba; usto podsjeća da postoji razlika između ljudskih djela stvorenih s pomoću umjetne inteligencije i autonomno stvorenih djela umjetne inteligencije; podsjeća da, iako se postojeći okvir intelektualnog vlasništva i dalje primjenjuje na djela stvorena s pomoću umjetne inteligencije, autonomno stvorena djela umjetne inteligencije stvaraju nove regulatorne izazove za zaštitu prava intelektualnog vlasništva, primjerice pitanja vlasništva, autorstva i izumiteljstva te odgovarajuće naknade i probleme u vezi s potencijalnom tržišnom koncentracijom; pozdravlja obvezu preuzetu u Akcijskom planu za intelektualno vlasništvo u skladu s kojom će Komisija pokrenuti rasprave s dionicima o načinu svladavanja izazova koje predstavljaju izumi i djela nastali uz pomoć umjetne inteligencije; poziva Komisiju da razmotri proširenje područja primjene tog dijaloga kako bi se u velikoj mjeri obuhvatila pitanja povezana s umjetnom inteligencijom, uključujući generativnu umjetnu inteligenciju;
Pristupačnost i digitalna pismenost
29.	naglašava da virtualni svjetovi mogu pružiti mogućnosti za pružanje javnih usluga od općeg interesa na širu korist građana; naglašava, međutim, da se mora osigurati uključivanje i pristupačnost za sve korisnike u EU-u u pogledu troškova i upotrebe hardvera te razumijevanja softvera; napominje da je pristupačnost posebno važna kad je riječ o omogućavanju ranjivim skupinama stanovništva, primjerice starijim osobama, osobama s invaliditetom, djeci i osobama koje žive u ruralnim i udaljenim područjima da steknu osnovne digitalne vještine kako bi mogli sudjelovati u virtualnim svjetovima i da bi se njome trebali uzeti u obzir aspekti kao što su zemljopisni položaj, spol, razina obrazovanja i socioekonomski položaj;
30.	u tom kontekstu dodaje da je digitalna pismenost iznimno važna za osiguravanje sigurnog i društveno korisnog uvođenja virtualnih svjetova te njihove informirane i odgovorne upotrebe, izbjegavanje ovisnosti korisnika, predrasuda i diskriminatornih praksi, za borbu protiv dezinformacija, manipulacije i zlostavljanja u virtualnom okruženju te za promicanje demokratske kontrole;
31.	ističe potrebu za uvođenjem djelotvornih obrazovnih mjera za osiguravanje opće pismenosti građana u pogledu virtualnih svjetova i usavršavanje stručnjaka, osobito učitelja, u različitim područjima te poticanje i promicanje razvoja europskih talenata i tehnologija uz privlačenje većeg broja ljudi, među ostalim više žena, u područje znanosti, tehnologije, inženjerstva i matematike;
32.	preporučuje da se u skladu s preporukama panela građana i građanki dodatno razvije „virtualni paket instrumenata” namijenjen široj javnosti, kako je navedeno u komunikaciji Komisije, kako bi se građanima pomoglo da bolje razumiju kako upravljati svojim virtualnim identitetima, virtualnim djelima, virtualnom imovinom i svojim podacima te kako bi se doprinijelo sveobuhvatnoj strategiji EU-a za virtualne svjetove koja je istodobno održiva i usmjerena na čovjeka;
33.	pozdravlja, kako je utvrdila i Komisija, pozitivni doprinos zajednice otvorenog koda u EU-u razvoju ključnih značajki virtualnih svjetova, primjerice u vezi s upotrebom tehnologije decentraliziranog vođenja evidencije transakcija i drugih tehnologija nužnih za autentičnost i sigurnost virtualnih predmeta i identiteta te upravljanje njima;
°
°	°
[bookmark: _GoBack]34.	nalaže svojoj predsjednici da ovu Rezoluciju proslijedi Vijeću i Komisiji.

